text: 22-årig pige fra hjernecenter hurtigt fundet i god behold
  18 december 2017 kl. 20.05
  Syd- og Sønderjyllands Politi bad mandag aften om hjælp til at finde den 22-årige Nina Ellegaard Andersen, der var gået fra Hjernecenter Syd i Tinglev. Hun blev hurtigt fundet i god behold.
  Nina Ellegaard Andersen er sen-hjerneskadet og vurderes til ikke til at være i stand til at tage vare på sig selv.
  Hun forlod søndag aften sit opholdssted på Hjernecenter Syd i Tinglev.
  Nina Ellegaard Andersen er dårligt gående, men hun er i stand til at tage offentlige transportmidler og er tidligere fundet forskellige steder i landet, så hun kan være hvor som helst.
  Hvis du mener at have set hende eller vide noget om, hvor Nina Ellegaard Andersen kan være, beder politiet dig ringe 1-1-4.
  Nina Ellegaard Andersen beskrives som
  174 cm høj
  Med lyst, skulderlangt hår
  Bærer briller
  Er formentlig iført en gråbrun vinterjakke med pelskrave og går i vinterstøvler.
  